钦定古今图书集成/明伦汇编/氏族典/第258卷 > 王奂
## 钦定古今图书集成/明伦汇编/氏族典/第258卷 > 王奂

按《南齐书王奂传》，“奂字彦孙，琅邪临沂人也。祖僧朗，
宋左光禄仪同。父粹，黄门郎。奂出继从祖中书令球，
故字彦孙。解褐著作佐郎，太子舍人，安陆王冠军主
簿，太子洗马，本州别驾，中书郎，桂阳王司空谘议，黄
门郎。元徽元年为江夏内史，迁侍中，领步兵校尉。出
为晋熙王镇西长史，加冠军将军、江夏武昌太守。征”
祠部尚书，转掌吏部。昇明初，迁冠军将军、丹阳尹，出
为吴兴太守。建元元年，进号“左将军。”明年，迁太常，领
鄱阳王师，仍转侍中，秘书监，领骁骑将军。又迁临川
王镇西长史，领南蛮校尉、南郡内史。奂一岁三迁，上
表固让，于是罢南蛮校尉官，进号“前将军。”世祖即位，
征右仆射，仍转使持节、监湘州军事、前将军、湘州刺
史。永明二年，徙为散骑常侍、江州刺史。四年，迁右仆
射、本州中正，迁尚书。六年，迁散骑常侍、领军将军，转
左仆射，加给事中。出为使持节、散骑常侍、都督雍梁
南北秦四州郢州之竟陵司州之随郡军事、镇北将
军、雍州刺史。十一年，奂辄杀宁蛮长史刘兴祖，上大
怒，遣吕文显、曹道刚收奂，奂子彪陈兵拒守。奂司马
《黄瑶起》《宁蛮》长史裴叔业，于城内起兵攻奂，斩之，年
五十九。子融、琛于都弃市。